ตลาดหุ้นเอเชียสดใสเช้านี้ นลท.จับตางบฯ Q2/61-ตัวเลขเศรษฐกิจจีน
ตลาดหุ้นเอเชียสดใสเช้านี้ นลท.จับตางบฯ Q2/61-ตัวเลขเศรษฐกิจจีน
16 ก.ค. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ (16 ก.ค.61) ตามทิศทางดัชนีดาวโจนส์ตลาดหุ้นนิวยอร์กที่ปิดบวกเมื่อวันศุกร์ กลับไปยืนอยู่เหนือระดับ 25,000 จุดได้อีกครั้ง ด้าน S&amp;P 500 ก็ปรับตัวขึ้นเหนือระดับ 2,800 จุด และ Nasdaq ปิดที่ระดับสูงสุดเป็นประวัติการณ์ ขณะที่นักลงทุนจับตาผลประกอบการบริษัทจดทะเบียน หลังฤดูรายงานผลประกอบการได้เริ่มเปิดฉากขึ้นแล้ว
โดยดัชนี SSE Composite ตลาดหุ้นจีนเปิดวันนี้ที่ 2,827.08 จุด ลดลง 4.10 จุด, -0.14%
ดัชนี HSI ตลาดหุ้นฮ่องกงเปิดวันนี้ที่ 28,580.96 จุด เพิ่มขึ้น 55.52 จุด, +0.19%
ดัชนี TAIEX ตลาดหุ้นไต้หวันเปิดวันนี้ที่ 10,867.97 จุด เพิ่มขึ้น 3.43 จุด, +0.03%
ดัชนี KOSPI ตลาดหุ้นเกาหลีใต้เปิดวันนี้ที่ 2,312.26 จุด เพิ่มขึ้น 1.36 จุด, +0.06%
ดัชนี FTSE STI ตลาดหุ้นสิงคโปร์เปิดวันนี้ที่ 3,260.83 จุด เพิ่มขึ้น 0.48 จุด, +0.01%
ดัชนี FBMKLCI ตลาดหุ้นมาเลเซียเปิดวันนี้ที่ 1,722.65 จุด เพิ่มขึ้น 0.72 จุด, +0.04%
นอกจากนี้ นักลงทุนยังจับตาข้อมูลเศรษฐกิจจีนที่จะมีการเปิดเผยในเช้าวันนี้ ได้แก่ การลงทุนในสินทรัพย์ถาวรเดือนมิ.ย., ผลิตภัณฑ์มวลรวมภายในประเทศ (GDP) ไตรมาส 2, การผลิตภาคอุตสาหกรรมเดือนมิ.ย. และยอดค้าปลีกเดือนมิ.ย.
ด้านนักวิเคราะห์จำนวนหนึ่งคาดว่า GDP ไตรมาส 2 ของจีนจะขยายตัวราว 6.7% เมื่อเทียบเป็นรายปี โดยหากตัวเลข GDP ไตรมาส 2 ขยายตัวตามที่นักวิเคราะห์คาดการณ์ไว้ ก็จะเป็นการชะลอตัวลงจากระดับ 6.8% ในไตรมาส 1 อย่างไรก็ตาม GDP ยังคงขยายตัวสูงกว่าเป้าหมายที่รัฐบาลจีนกำหนดไว้ตลอดปีที่ระดับ 6.5%